Tori Stødle

Tori Stødle (født 1. juli 1942 i Oslo, død 12. august 2022 i Tromsø) var en norsk pianist og professor ved Musikkonservatoriet ved Universitetet i Tromsø.«Stødle får St. Olavs orden», Universitetet i Tromsø, besøkt 19. august 2014.

Stødle var utdannet klaverpedagog. Hun var elev av Mary Barratt Due og Robert Riefling og studerte ved Juilliard School i New York i USA og ved Staatliche Hochschule für Musik i Stuttgart. I 1987 ble hun førsteamanuensis ved Nordnorsk Musikkonservatorium, der hun senere ble professor. Stødle debuterte som konsertpianist i 1970, holdt konserter i inn- og utland, og spilte inn flere plater.

Etter debutkonserten i Oslo i 1970 fikk hun raskt posisjon som en fremragende utøver med konserter og opptak i inn- og utland, også i Carnegie Hall i New York. Som professor i klaver ved Universitetet i Tromsø nedla hun et stort arbeid for talløse studenter, for for kolleger og miljøet. Hun startet og ledet den internasjonale pianokonkurransen Top of the World og deltok også som jurymedlem i Italia, Spania, Polen og i tolv ganger i Concours Grieg i Oslo. Einar Steen Nøkleberg: Tori Stødle (1942-2022)] - Minneord i Aftenposten 26. august 2022

Stødle ble i 2011 utnevnt til ridder av 1. klasse av St. Olavs Orden «for hennes innsats for norsk kulturliv.»«Utnevnelse til St. Olavs Orden», kongehuset.no, besøkt 28. januar 2010.

 Utgivelser 
 Pianomusts. 2006. Arena AR 06006. Verk av norske samtidskomponister. 
 Franz Schubert, Brahms. 2005. Arena Ar 05004
 Landscapes in music: Piano works, Tromsø: SoNor Music, 2000. SNMCD2000. Verk av David Monrad Johansen.
 Piano works: Berg, Bibalo, Germeten, Brahms. Victoria, 1996. ECD 19001
 Music from the top of the world, 1991. Victoria VCD 19058. Verk av Ketil Vea, Folke Strømholm, Gunnar Germeten jr., David Monrad Johansen, Arne Nordheim, Edvard Grieg

 Referanser 

 Eksterne lenker  

 Diskografi , rockipedia.no

Kategori:Professorer ved Universitetet i Tromsø
Kategori:Norske klassiske pianister
Kategori:Norske musikkprofessorer
Kategori:Riddere av 1. klasse av St. Olavs Orden
Kategori:Personer fra Oslo